b'\n_START_ARTICLE_\nJo\xc3\xa3o Vicente\n_START_SECTION_\nBiografia\n_START_PARAGRAPH_\nNascut a Lisboa, estudi\xc3\xa0 medicina a Lisboa, i dret a la Universitat de Bolonya; fou el primer catedr\xc3\xa0tic en la mat\xc3\xa8ria a la Universitat de Lisboa, on enseny\xc3\xa0 durant set anys, i el segon graduat en teologia. Tamb\xc3\xa9 fou metge major del regne, nomenat pel rei Eduard I de Portugal._NEWLINE_Persona de confian\xc3\xa7a del rei, acompany\xc3\xa0 a Flandes la infanta Elisabet, filla de Joan I, que s\'hi havia de casar amb el duc de Borgonya Felip el Bo. Va reformar l\'Orde de Crist i en fou visitador, a inst\xc3\xa0ncia de l\'infant Enric, duc de Viseu. _NEWLINE_Ingress\xc3\xa0 a l\'Orde de Predicadors al convent de Benfica. A Lisboa, amb Martim Louren\xc3\xa7o i Afonso Nogueira, pos\xc3\xa0 en 1420 les bases per formar una nova comunitat canonical, per posar remei a la degradaci\xc3\xb3 moral i social del clergat i la societat del moment. Aix\xc3\xb2 portar\xc3\xa0 a la fundaci\xc3\xb3 de la Congregaci\xc3\xb3 dels Canonges Seculars de Sant Salvador de Vilar, establerta a l\'esgl\xc3\xa9sia de l\'antic monestir de Vilar de Frades (Barcelos). La comunitat reb\xc3\xa9 les constitucions dels Canonges Regulars de San Giorgio in Alga, comunitat canonical de Ven\xc3\xa8cia. L\'h\xc3\xa0bit blau dels canonges f\xc3\xa9u que el bisbe fundador fou conegut com el "Bispo Azul" (bisbe blau)._NEWLINE_Fou nomenat bisbe de Lamego el 7 de maig de 1432 i, entre 1446 i 1463, bisbe de Viseu on mor\xc3\xad amb fama de santedat, i fou sebollit a la catedral.'